Hospital Lapangan Koronavirus Canberra

Hospital Lapangan Koronavirus Canberra (Bahasa Inggeris: Canberra Coronavirus Field Hospital) adalah hospital sementara yang sedang dibina di Canberra, Australia, yang dibuat sebagai persiapan menghadapi pandemik COVID-19. Hospital ini akan dibina oleh Aspen Medical, sebuah syarikat yang berpusat di Canberra yang khusus dalam pembinaan hospital sementara, dan akan terletak di Garran Oval di timur laut kampus Hospital Canberra yang sedia ada. Pembinaan dijangka menelan belanja A$23 juta dan akan siap pada Mei 2020.

Sejarah
Projek ini diumumkan pada 9 April 2020. Pada masa itu 84 pesakit di Canberra telah didiagnosis dengan COVID-19, 9 di antaranya berada di hospital. Pembinaan bermula pada hari itu.

Kakitangan dan kemudahan
Kemudahan ini akan dikendalikan oleh 200 ahli pakar perubatan, dan akan menambah 44 lagi katil dan 6 tempat resusitasi pada sistem perubatan di Canberra, menjadikannya sebahagian besar usaha Kerajaan ACT untuk meningkatkan kapasiti perawatan intensif dari 50 hingga 170 katil Selain itu, infrastruktur seperti bekalan elektrik, air, pembetungan, dan jalan pejalan kaki tertutup yang menghubungkannya dengan Hospital Canberra akan dibina untuk kemudahan tersebut.

Rujukan

Pandemik COVID-19
Hospital di Australia
Canberra